A K RAK AT AU VULKÁN KITÖRÉSE. 31 
rán 40,000-re teszik ; a partokon lakó 20—25 európai közűi csak 2—3 
menekült meg. Más szóval a partok közvetlen lakossága egészen oda¬ 
veszett. A benszülötteknek szívós ragaszkodása a szülőházhoz és az 
együgyű fatalizmus nagyban okozta, hogy a menekültek száma oly 
csekély. Igen sok kampongban, melyen Hegedűs úr átvonult, a benlakókat 
semmi rábeszéléssel sem volt képes rábírni, hogy tűzhelyeiket elhagyva 
hozzá csatlakozzanak vagy csak beljebb a szigetre magasabb helyekre 
meneküljenek. 
A magas dagályhullám oly nagy tömeg vizet öntött a szárazra, hogy 
másnap, 28-án, a folyók mind meg voltak áradva és .Jáva déli partján, hol 
Hegedűs hajnalhasadtával gyors menetben sietett valamely biztos lakó¬ 
helyre, egy kisebb folyón átkelvén annak ragadó árjában majdnem oda¬ 
veszett. Rémítő képeket hagyott maga után ez az özönvíz a partokon; a 
mélyedéseket tócsák foglalták el s azokban százával hevertek a holttetemek, 
a melyeken a tengerből ott rekedt czápák és krokodilusok bő lakmározást 
csaptak. De énnél is iszonyatosabb volt a vészt túlélő benszülötteknek min¬ 
den kegyelet nélküli magaviseleté: a megfultak eltakarítására seuki sem 
gondolt, ellenben mohó kapzsisággal tulajdonították el a tetemek ékszereit 
és használható ruházatát. 
Bárha a legnagyobb pusztítást a főkitöresre rákövetkező dagályhul¬ 
lám okozta még délelőtt (27-én), a helyzet réműletessége azután sem 
szűnt meg. Nyomban a 9 órai hármas borzasztó detonáczió után hamu és 
horzsakőhomok kezdett permetezni és mindinkább erősebbé lön ; a lehulló 
szemek borsószem nagyságúak valának, a hol Hegedűs volt; déltájban egy 
terhes esőfelhő bocsátkozott le és még a magasban sárrá gyúrta a kitö¬ 
rés hamuját, homokját, úgy hogy az mint valóságos iszapeső zuhogott alá. 
Az iszap terhe alatt a fák és ágak sűrűn szakadoztak le s az így keletkező 
recsegés nem kevéssé fokozta az iszonyatos nappali sötétség borzalmát. 
Még Batáviában is olyan sötétség állt be, hogy déli 1 I és 2 óra közt meg 
kellett a lámpákat gyújtani. A hőmérséklet ez alatt nagyon leszállóit; 
Hegedűs szerint legalább 10° C-szal a rendes alá, úgy hogy este felé mind¬ 
nyájan dideregtek. 
A detonácziók kevesebb erelylyel bár és hosszabbodó időközökben, 
de még egész nap és egész éjjel ismétlődtek; ellenben a tenger hullám¬ 
zása mindinkább csökkent; reggeli 3 órakor az ég tisztulni kezdett és mire 
28-án reggel megvirradt, minden lecsendesiilt es Hegedűs úr a tenger 
parthomokján 22 7%,-nyi utat teve, folytonos félelem közt egy újra 
emelkedő hullám miatt, csodálkozva tapasztalta, hogy a normális árapály 
még a szokottnál is kisebb mérvű volt. 
Hegedűs úr az egész idő alatt legkisebb földrázkódást sem érzett; 
csupán Jáváról érkeztek olyan egyes pontokról földrengési hírek, melyek¬ 
nek összekötő vonala a Kendang hegység megnyújtott tengelyébe esik és 
